^ આમ તો આ પુસ્તક મારા હાથમાં એક વર્ષ પહેલા એટલે કે ૨૦૧૧ના મે મહિનામાં આવ્યું હતું અને વંચાય ગયું હોય એ પણ સ્વાભાવિક છે પરંતુ જ્યારે આ અને “પ્રીત કિયે સુખ હોય” એમ આવા બબ્બે પુસ્તકની અમૂલ્ય ભેટ મળી હોય અને એ પણ એના લેખક જય વસાવડા તરફથી , તો એની વાત યોગ્ય ‘ટાણે’ મંડાય તો જ મજા છે ને? અને એ યોગ્ય ટાણું એટલે આપણા સિનેમાની શતાબ્દિથી યોગ્ય અવસર કયો હોય? જયભાઈના ચાહકો (અને ચાહીકાઓ) એ તો આ બૂક્સ ક્યારની વાંચી લીધી જ હશે પણ આ માત્ર વાંચવા માટે જ નહિ પણ (જય) વસાવડાના આ પુસ્તકો વસાવવા જેવા છે.